Source: https://stiri.plus/serial-esecul-firea-trei-ani-cu-gabriela-firea-la-carma-primariei-capitalei-cele-trei-spitale-sunt-in-continuare-la-stadiul-de-promisiune/
Timestamp: 2020-05-28 16:05:59+00:00

Document:
SERIAL Eșecul Firea. Trei ani cu Gabriela Firea la cârma Primăriei Capitalei – cele trei spitale sunt în continuare la stadiul de promisiune – STIRI.PLUS
SERIAL Eșecul Firea. Trei ani cu Gabriela Firea la cârma Primăriei Capitalei – cele trei spitale sunt în continuare la stadiul de promisiune
Știri.plus continuă seria principalelor eșecuri din ultimii trei ani sub mandatul Gabrielei Firea și face o scurtă trecere în revistă, de această dată, a promisiunilor privind construirea a trei spitale noi în Capitală: două în sectoarele 3 și 6 și unul metropolitan. Niciun studiu de fezabilitate nu a fost concretizat până în prezent.
Singurul lucru care se știe despre spitalul metropolitan din București, care ar urma să „după modelul AKH Viena, dar mai mare, cu 2.500 de paturi”, este că s-a aprobat terenul pe care ar urma să fie construit, în zona Pipera. Data începerii lucrărilor, precum și existența fondurilor necesare rămân niște necunoscute. Asta, în condițiile în care, conform promisiunilor PSD din programul de guvernare, construirea spitalului metropolitan ar fi trebuit să înceapă în 2017.
„Anul acesta vom demara construirea spitalului metropolitan, care va primi pacienți din București și județele limitrofe: Ilfov, Giurgiu, Ialomița, Argeș și altele din această zonă, pentru că va purta rolul unui spital regional”, declara Gabriela Firea pe 22 februarie 2018.
Iată cum, la un an distanță, primarul Capitalei anunță doar demararea procedurilor pentru realizarea studiului de fezabilitate: „Este unul dintre cele mai importante proiecte și îl urmăresc îndeaproape. În această săptămână a fost semnat raportul procedurii privind realizarea studiului de fezabilitate și a PUZ-ului, în valoare de aproximativ 4 milioane de euro. Compania Municipală de Dezvoltare Durabilă are la dispoziție opt luni pentru realizarea acestora. De astăzi, 25 februarie, încep ședințele efective în teren, pentru studii topografice, geodezice, studii de trafic”.
În sectoarele 3 și 6 vor fi construite alte două unități spitalicești, cu câte 300 de paturi. Asta promitea pe 2 februarie 2018 Gabriela Firea:
„Vom construi două spitale zonale, unul în Sectorul 3 şi unul în Sectorul 6, cu aproximativ 300 de paturi fiecare. Am avut discuţii atât cu domnul primar al Sectorului 3, cât şi cu domnul primar al Sectorului 6. Avem câteva propuneri de terenuri, atât din partea Primăriei Capitalei, cât şi din cele identificate de domniile lor. În perioada următoare rămâne să şi stabilim care vor fi până la urmă cele două terenuri.
Cele două spitale din Sectoarele 3 şi 6, a câte 300 de paturi, ar costa în jur de 60 de milioane de euro. Vom demara în cel mai scurt timp studiile de oportunitate, care pot releva două situaţii: că din bugetul propriu putem aloca aceste sume sau există posibilitatea să intrăm într-o zonă de parteneriat public-privat, cu investitori privaţi, români sau străini, care să preia aceste proiecte şi să-şi recupereze investiţia ulterior, ori prin plata directă, eşalonată pe perioada cătorva ani din partea Primăriei Capitalei, ori prin folosinţa unor spaţii anexe unităţilor spitaliceşti, aşa cum se întâmplă în toată lumea civilizată”.
Abia la finele anului trecut, respectiv pe 19 decembrie 2018, Consiliul General al Municipiului Bucureşti a adoptat un proiect în baza căruia Gabriela Firea a fost împuternicită să demareze procedurile pentru identificarea suprafeţelor de teren în vederea construirii celor două spitale.
Niciun cuvânt, însă, despre cele două spitale în prezentarea bugetului Primăriei Capitalei pe 2019, aprobat de Consiliul General al Municipiului Bucureşti pe 23 aprilie.
Citiți aici integral bilanțul realizat de HotNews al celor trei ani cu Gabriela Firea în fruntea PMB
SERIAL Eșecul Firea. Trei ani cu Gabriela Firea la cârma Primăriei Capitalei – Traficul
SERIAL Eșecul Firea. Trei ani cu Gabriela Firea la cârma Primăriei Capitalei – RADET
Similar:esecul FireaFeatured
PLUS, despre Ordinul de intervenție a Jandarmeriei din 10 august: Avocații noștri au studiat acest ordin și confirmă că nu respectă prevederile legale în vigoare
Dacian Cioloș, la TVR Moldova: Trebuie găsite toate soluțiile pentru ca Guvernul să poată începe să lucreze în interesul Republicii Moldova
Andrei Lupu: Misiunea CSM este apărarea independenței justiției, nu ținerea sa sub control politic prin instrumente ca Secția Specială
„Respingerea proiectului de desființare a Secției Speciale pentru investigarea infracțiunilor din justiție de către CSM este încă o dovadă că justiția din România nu are nevoie numai de independență, ci și de o reformă reală”, este de părere Andrei Lupu, membru al Biroului Național PLUS, care subliniază, în acest context, că „PLUS propune regândirea modului de constituire a CSM, astfel încât magistrații să fie reprezentați în mod egal, fără a fi favorizați judecătorii și procurorii din cadrul instanțelor și parchetelor superioare”.
„Chiar CSM, organ reprezentativ al judecătorilor și magistraților, se opune astăzi în mod absurd desființării unei structuri de parchet care în mai mult de un an a reușit să trimită în judecată doar 3 persoane.
Mai mult, majoritatea membrilor CSM a acționat astăzi chiar împotriva opiniilor magistraților din întreaga țară pe care, teoretic, îi reprezintă și care, consultați fiind, au arătat în procent de aproape 80% că susțin desființarea Secției Speciale.
Nu în ultimul rând, votul rușinos dat astăzi de CSM a fost posibil doar prin contribuția celor doi «reprezentanți ai societății civile», numiți de fapt de către majoritatea din Senat.
Prin programul său politic, PLUS propune regândirea modului de constituire a CSM, astfel încât magistrații să fie reprezentați în mod egal, fără a fi favorizați judecătorii și procurorii din cadrul instanțelor și parchetelor superioare, care, deși mai puțini, ajung astăzi să desemneze mai mulți reprezentanți. De asemenea, susținem ca cei doi reprezentanți ai societății civile să poată fi desemnați printr-o colaborare reală cu organizații non-guvernamentale active în acest sector, iar nu politic, de către Senat. Implementarea unor astfel de modificări poate asigura o funcționare a CSM care să prevină în viitor luarea unor decizii contrare intereselor sistemului judiciar și chiar simplilor cetățeni, ce își doresc să apeleze la justiție.
Misiunea CSM este apărarea independenței justiției, nu ținerea sa sub control politic prin instrumente ca Secția Specială”, a declarat Andrei Lupu.
Reacția lui Andrei Lupu vine în contextul în care plenul CSM a votat pentru menținerea SII cu 10 voturi pentru, 8 împotrivă și un vot nul. Codruț Olaru a votat împotriva desfiintarii, iar procurorul general, Gabriela Scutea, a dat vot nul, potrivit informațiilor G4Media.ro. Ministrul Justiției, Cătălin Predoiu, a votat pentru desființarea SIIJ.
PLUS nu este partid parlamentar,
deci nu beneficiază de subvenții
Vlad Voiculescu: Siegfried Mureșan a mințit în ceea ce privește munca mea și a Guvernului Tehnocrat
„Domnule Siegfried Muresan, dumneavoastră datorați scuze echipei mele. Ce ar fi și mai important însă este să spuneți adevărul, pentru că doar pe adevăr putem construi – s-a mințit prea mult în țara asta. Partidul Naţional Liberal însă datorează mai mult decât scuze. PNL datorează în continuare explicații pentru mai bine de 20 de milioane de euro din banii țării ăsteia, doar pe subiectul construirii spitalelor regionale”, afirmă Vlad Voiculescu, președintele PLUS București, în cadrul unei postări ample pe Facebook, în care îl acuză pe europarlamentarul PNL, Siegfried Mureșan, că a mințit în ceea ce privește munca sa și a Guvernului Tehnocrat. În acest context, Vlad Voiculescu prezintă, pe scurt, „istoria spitalelor regionale și intersecția acesteia cu istoria PNL”.
„Dintre membrii PNL, domnul Siegfried Mureșan recunosc că îmi era mai degrabă simpatic. De aceea, nu mă așteptam tocmai de la dânsul să uite incompetența și furtul PNL-PSD când vine vorba de (ne-)construirea de spitale în România. Ieri, domnul Mureșan s-a înfoiat cum des o face PNL care încearcă să pară ce nu este și nici nu a fost în ultimii 30 de ani. Tot într-un stil politicianist, Siegfried Mureșan a mințit în ceea ce privește munca mea și a Guvernului Tehnocrat.
E poate un moment bun să ne reamintim istoria spitalelor regionale și intersecția acesteia cu istoria PNL.
𝐀𝐍𝐈𝐈 𝟐𝟎𝟎𝟔-𝟐𝟎𝟎𝟖: 𝐏𝐍𝐋 𝐋𝐀 𝐒Ă𝐍Ă𝐓𝐀𝐓𝐄
Încă din anii 2000 se vorbea despre spitalele regionale. A trebuit însă ca PNL să vină la guvernare pentru ca povestea acestor spitale să fie legată de un tun istoric*: în prima guvernare PNL-PSD (da, aceea cu domnul Tăriceanu în frunte), domnul Nicolăescu – ministru al sănătății liberal (între 22.08.2005 – 22.12.2008 și apoi între 22.12.2012 – 26.02.2014) – a comandat contra frumoasei sume de 114.839.000 lei studii de fezabilitate pentru construirea și dotarea ”la cheie” a 28 de spitale de urgență și pentru reabilitarea a 15 spitale județene de urgență. Un contract de peste 20 de milioane de euro a mers, prin atribuire directă, desigur – unui frumos consorțiu româno-austriac, pentru spitalele regionale.
Presa a cerut insistent în acei ani studiile, acestea nu au fost însă niciodată făcute disponibile publicului sau măcar autorităților publice locale pentru a le folosi.
Aveam să aflu de ce abia când am ajuns la Ministerul Sănătății: toate acele zeci de studii erau de fapt… unul singur. Restul păreau mai degrabă produse prin metoda copy-paste.
La vremea respectivă însă, ei s-au făcut că fac, guvernul s-a făcut că nu vede și așa s-au dus peste 20 de milioane de euro.
𝐀𝐍𝐈𝐈 𝟐𝟎𝟏𝟐-𝟐𝟎𝟏𝟒: 𝐏𝐍𝐋/𝐔𝐒𝐋 𝐋𝐀 𝐒Ă𝐍Ă𝐓𝐀𝐓𝐄 (𝐚𝐜𝐞𝐥𝐚ș𝐢 𝐦𝐢𝐧𝐢𝐬𝐭𝐫𝐮 𝐏𝐍𝐋)
Nici măcar acel unic studiu nu a fost folosit, actualizat, transmis mai departe autorităților publice locale pentru a face ceva cu ele.
𝟐𝟎𝟏𝟔: 𝐆𝐔𝐕𝐄𝐑𝐍𝐔𝐋 𝐓𝐄𝐇𝐍𝐎𝐂𝐑𝐀𝐓 𝐏𝐎𝐑𝐍𝐄Ș𝐓𝐄 𝐏𝐑𝐎𝐈𝐄𝐂𝐓𝐄𝐋𝐄
Pasul 1: Pentru banii europeni disponibili din 2014, Comisia Europeană a stabilit câteva condiții – după cum domnul Siegfried Mureșan probabil știe foarte bine. Acele condiții (condiționalități ex-ante) au fost îndeplinite de Guvernul Tehnocrat. Mai precis, asta a făcut o echipă de la Ministerul Sănătății condusă de un expert internațional de origine română care a lucrat ca simplu consililer – pe câteva sute de euro salariu. În cele 7 luni ale mandatului meu (Mai 2016-Ianuarie 2017).
Pasul 2: Până în 2016, niciun teren pentru cele trei spitale prinse in Acordul cu CE nu fusese identificat. În cele 7 luni ale mandatului meu, echipa mea a făcut și asta.
Pasul 3: Apoi trebuiau făcute studiile de fezabilitate. Studii care de data asta au fost făcute cum se cuvine – pornind de la ce mai putea fi folosit după aproape 10 ani, prin accesarea unor fonduri europene și prin semnarea unui acord cu Banca Europeană de Investiții – lucru făcut de altfel impecabil, de același Guvern Tehnocrat. Tot în cele 7 luni ale mandatului meu.
Nu aș menționa așa de des cele 7 luni, dar astăzi am realizat că este exact aceeași perioadă pe care a petrecut-o la guvernare PNL până astăzi.
Fără ca toate acestea să fi fost făcute încă din 2016, guvernul PNL și ministrul Tătaru nu ar fi putut semna astăzi niciun contract pentru construcția spitalelor.
Cel mult, PNL ar mai fi putut să dea un tun, așa cum a făcut-o cu aproape 10 ani în urmă. Altceva, în materie de spitale, nu a demonstrat PNL în ultimii 30 de ani.
Domnule Siegfried Muresan, dumneavoastră datorați scuze echipei mele. Ce ar fi și mai important însă este să spuneți adevărul, pentru că doar pe adevăr putem construi – s-a mințit prea mult în țara asta. Partidul Naţional Liberal însă datorează mai mult decât scuze. PNL datorează în continuare explicații pentru mai bine de 20 de milioane de euro din banii țării ăsteia, doar pe subiectul construirii spitalelor regionale. Siegfried Mureșan sigur se poate interesa în partid de chestiunea asta și ne poate explica. Poate domnul Orban își mai amintește – în fond, sunt doar 10-12 ani de atunci… din cei 145 de ani de existență cu care se mândrea zilele trecute PNL”, a scris Vlad Voiculescu pe Facebook.
Câți bani oferă UE pentru redresarea economică a României
Comisia Europeană a propus un pachet de redresare economică pe care l-a prezentat în plenul Parlamentului European pe data de 27 mai 2020. Comisia propune o viziune pe termen lung prin care să putem construi o Europă a noii generații, o Europă digitală, verde și rezistentă la șocuri.
„Propunerea Comisiei este una ambițioasă, elementul central fiind alocarea financiară suplimentară de 750 de miliarde de euro, peste Cadrul Financiar Multianual pentru următorii șapte ani de 1.100 de miliarde de euro, ajungându-se astfel la un pachet de redresare economică pentru următorii șapte ani de 1,85 trilioane de euro“, susține europarlamentarul Dragoș Pîslaru, membru al Celule executive de criză PLUS.
Pachetul de 750 de miliarde constă în 3 piloni principali, fiecare adresând nevoile generale și specifice ale statelor membre, dar oferind și noi priorități pentru UE în următorii ani. În propunere, Comisia Europeană prezintă și un tabel de distribuție a fondurilor, pe baza unei chei de alocare pentru fiecare stat membru. Cu o cheie de 4,4%, România se află pe locul 6 în Uniunea Europeană ca distribuție financiară, după Italia, Spania, Polonia, Franța și Grecia. Astfel, vom putea beneficia de până la 33 de miliarde de euro prin intermediul următoarelor programe:
1. Fondul de redresare – pilonul principal al pachetului
Facilitatea de redresare și reziliență va pune la dispoziție 560 de miliarde de euro pentru a finanța investiții publice și reforme. Fondurile vor fi incluse în cadrul Semestrului European, pentru a susține UE în tranziția sa spre o economie verde, digitală și rezilientă.
Vom avea un buget suplimentar la politica de coeziune (REACT-EU) de 55 de miliarde care va fi disponibil tuturor statelor membre, dar va trebui să asiste regiunile Europei care au fost cele mai afectate de măsurile luate pentru combaterea pandemiei.
Vor exista 15 miliarde de fonduri suplimentare pentru programele de dezvoltare rurală
Fondul pentru o Tranziție Justă, 40 de miliarde, ne va ajuta să punem în aplicare Pactul Ecologic European (Green Deal)
2. Stimularea investițiilor private pentru relansarea economiei
Programul InvestEU își va dubla bugetul, ajungând la 30 de miliarde oferite de UE prin adaugarea unei facilități de investiții strategice de 15 miliarde care va investi în lanțuri valorice esențiale pentru reziliență, precum sectorul farmaceutic.
Va exista și un instrument de solvență de 31 de miliarde care oferă stimulente pentru companii viabile dar care întâmpină dificultăți în urma pandemiei.
3. Consolidarea de instrumente utile pe timp de criză
RescUE (Mecanismul de Protecție Civilă și Ajutor Umanitar)
Horizon Europe (Cercetare – Dezvoltare)
Cooperare mai strânsă cu state terțe din vecinătatea UE și asistență de pre-aderare pentru țările din Balcani.
Cea mai importantă lecție învățată este că avem nevoie de mai multă coordonare a sistemelor de sănătate, așa că vom avea un nou Program European de Sănătate, cu un buget de 9,4 miliarde de euro.
Pe lângă instrumentul noii generații, Comisia a oferit și detalii despre Cadrul Financiar Multianual, pornind de la ultima propunere aflată pe masa negocierilor. Observăm în tabelul de mai jos cifrele propunerii Comisiei Europene și oferim în premieră o estimare a potențialului de atragere de granturi și împrumuturi pentru perioada 2021-2027 de către România.
Noua propunere 2021-2027 (CFM + EU Next Gen)
Titlu Program Fond disponibil CFM (mld euro) EU Next Gen (mld euro) Total buget UE (mld euro) Alocare RO 2021-2027* (estimat, mld euro)
CFM 1100 750 1850 84,28, din care:
73,28 granturi
11 împrumuturi
Piața Unica, Inovare și Digital Total, din care: 140,7 69,8 210,5 2,3
Horizon Europe (granturi) 80,9 13,5 94,4 0,5
InvestEU (garanții sector privat) 15 15,3 30,3 Garanții
Instrument Solvență 0 26 26 Garanții
Connecting Europe Facility 28,4 28,4 1,5
Digital Europe Programme 6,8 – 6,8 0,3
Coeziune și Valori Total, din care: 374,5 610 984,5 57,44
Coeziunea economică, socială și teritorială (FEDR, FSE+ & CF) 323,2 50 (REACT) 373,2 32,8, din care:
Alocare prevăzută în CFM 30,6
REACT: 2,2
Facilitatea de redresare și reziliență 0,8 (asistența tehnică) 560 560,8, din care:
310 granturi
250 împrumuturi 24,64, din care:
13,64 granturi
Resurse Naturale și Mediu Total, din care: 357 45 402 23,29
PAC Pilon I (plăți directe) 256,7 – 256,7 13,37
PAC Pilon II (dezvoltare rurală) 75 15 90 7,45, din care:
Alocare prevăzută în CFM 6,75
EU Next Gen: 0,7
Maritim și pescuit 6,8 – 6,8 0,168
Fondul pentru o Tranziție Justă 10 30 40 2,3
LIFE (incl Natura 2000) 6,4 0,1
Migrație și Managementul Frontierelor Total 31,1 0,05
Reziliență, apărare și securitate Total, din care: 19,4 9,7 29,1 1,2
Securitate internă 1,705 0,15
Apărare 7,104 0,5
Mecanismul civil de protecție și apărare (rescUE) 1,1 2 3,1 0,14
Program de sănătate 1,7 7,7 9,4 0,41
Vecinătate și Global Total, din care: 102,7 15,5 118,2 –
Cooperarea în vecinătate, dezvoltare și internațională 75,5 10,5 86
Ajutor umanitar 9,8 5 14,8
Administrație publică europeană 74,6 – 74,6 –
Pe lângă CFM 2021-2027 prezentat mai sus, Consiliul UE a aprobat finanțarea programului SURE de 100 miliarde euro, prin care România poate beneficia de împrumuturi în condiții favorabile de circa 3-5 miliarde euro pentru a susține financiar măsurile active de ocupare și de combatere a șomajului, necesare pentru a contracara efectele provocate de pandemie.
În plus, Comisia Europeană pregătește implementarea Facilității Balanței de Plăți, prin care România poate împrumuta, în condiții favorabile, sumele necesare pentru acoperirea deficitului balanței de plăți. Pe primul trimestru 2020, deficitul BP al României a fost de 1,1 mld euro, dar probabil că nevoia de finanțare care să poată fi justificată pe anul 2020 este de cca. 10 mld euro (aproximativ similară cu cea de anul trecut).
Prin urmare, oportunitatea pe care România o are în context european ar putea să îi permită să atragă 73,28 miliarde euro granturi și 26 miliarde euro împrumuturi în condiții favorabile prin intermediul Comisiei Europene.
Ca ordin de mărime, această sumă reprezintă 36,5% din PIB-ul României sau 5% din PIB în fiecare an, pentru următorii 7 ani de zile (2021-2027).
În această sumă nu sunt incluse garanțiile oferite prin instrumentele financiare susținute de bugetul Uniunii (eg InvestEU), care vor putea atrage investiții private considerabile.
Ce ar trebui să facem cu acești bani?
Investiții publice – infrastructură rutieră, feroviară, digitală, de sănătate, educațională, de mediu, energetică, modernizarea administrației publice etc.
Sprijinirea sectorului privat – o nouă politică industrială pentru dezvoltarea de ecosisteme industriale competitive, racordarea la lanțurile valorice europene, sprijinirea IMM-urilor și a antreprenoriatului, investiția în cercetare, dezvoltare, inovare.
Investiția în oameni – acces la educație, sănătate, nutriție, locuire și ocupare pentru grupurile vulnerabile, combaterea sărăciei și a excluziunii, dezvoltarea de competențe digitale/profesionale, reforma sistemului de asistență socială, reforma pensiilor,
Pentru a putea beneficia cu adevărat de oportunitățile oferite de finanțarea europeană, România trebuie să regândească în totalitate procesul de absorbție, prin debirocratizare, simplificare și pregătirea anticipativă de proiecte de calitate.
Dragoș Pîslaru: Oportunitatea oferită de contextul actual și de răspunsul Uniunii Europene la provocările curente este una istorică. Cine va guverna 2021-2028 va putea fie să anuleze șansa unei generații, fie să răspundă la așteptarea de peste 30 de ani pentru modernizarea reală a României. Responsabilitatea este enormă și numai un guvern competent, determinat și cu viziune poate transforma această șansă în realitate.
Noutăți Generaleacum 2 ore
Știri Localeacum 2 ore
PLUS Iași propune cetățenilor o nouă soluție: Arhitecți desemnați în Consiliul Local și cel Județean!
Știri Localeacum 5 ore
PLUS Sector 2, denunț la DNA după ce Primăria a făcut achiziții directe depășind pragul legal: „Contractele s-au încheiat cu repeziciune ceea ce reprezintă un indiciu că ele au fost negociate anterior”
Editorialeacum 6 ore
Constanța, anul 2020. „Nu trebuie reinventată roata, trebuie doar să ne implicăm“
Noutăți Generaleacum 8 ore
Coronavirusacum 9 ore
Ghiduri post-criză COVID-19, puse la dispoziția antreprenorilor și a autorităților
Ramona Strugariu: Gândul meu, dincolo de tabloul lucid pe care îl pun în fața dumneavoastră, este unul optimist, de încredere, dar și un mare apel la responsabilitate și la luciditate
Dragoș Tudorache: Trebuie să reușim să aducem acest narativ european cu relevanță națională în cadrul dezbaterii politice din România
Măsuri pentru sportul românesc pentru și dincolo de criză

References: CSM 
 CSM 
 CSM 
 CSM 
 CSM 
 CSM 
 CSM